TACC บวกกว่า 4% ทำนิวไฮตั้งแต่เข้าตลาด ตั้งเป้ารายได้ปีนี้โต 10-15%
TACC บวกกว่า 4% ทำนิวไฮตั้งแต่เข้าตลาด ล่าสุด ณ เวลา 11.22 น. ราคาอยู่ที่ 6.30 บาท บวก 0.25 บาท หรือ 4.13% สูงสุดที่ 6.40 บาท ต่ำสุดที่ 6.10 บาท มูลค่าซื้อขายที่ 51.80 ล้านบาท โดยบริษัทตั้งเป้ารายได้ปีนี้โต 10-15%
28 ม.ค. 2559

ผู้สื่อข่าวรายงานว่า ราคาหุ้นบริษัท ที.เอ.ซี. คอนซูเมอร์ จำกัด (มหาชน) หรือ TACC ณ เวลา 11.22น. ราคาอยู่ที่ 6.30 บาท บวก 0.25 บาท หรือ 4.13% สูงสุดที่ 6.40 บาท ต่ำสุดที่ 6.10 บาท มูลค่าซื้อขายที่ 51.80 ล้านบาท ขณะที่ดัชนีตลาดหุ้นไทยโดยรวมบวก 0.37%
โดยราคาหุ้น TACC ปรับตัวขึ้นทำสถิติสูงสุดใหม่นับตั้งแต่เข้าจดทะเบียนในตลาดหลักทรัพย์แห่งประเทศไทย
ขณะที่บริษัทตั้งเป้ารายได้ในปี 59 เติบโต 10-15% มาจากยอดขายในประเทศที่บริษัทรุกเข้าสู่สินค้าใหม่ คือ เครื่องกดเครื่องดื่มร้อนอัตโนมัติ ตั้งเป้าติดตั้งให้ครบ 1,500 เครื่องในปี 60 จากปีนี้ประเดิมติดตั้งให้ได้ 740 เครื่อง ใช้งบลงทุนรวมประมาณ 60 ล้านบาท และปี 60 อีก 750 เครื่อง โดยคาดภายในไตรมาส 1/59 จะติดตั้งราว 200 เครื่อง
